วันเดียวกัน คนร้ายก่อเหตุยิง นายชัยโรจน์ เจ๊ะและ อายุ 54 ปี ผู้ใหญ่บ้านหมู่ 1 บ้านตายา ต.เจ๊ะเห อ.ตากใบ จ.นราธิวาส และนายอายุป บินยาโก๊ป อายุ 52 ปี ชาวมาเลเซีย หัวหน้ากรมประมง ประจำอำเภอตรังกานู รัฐกลันตัน เสียชีวิตอยู่ในรถยนต์บนถนนสายตากใบ-สุไหงโก-ลก สภาพศพถูกยิงด้วยอาวุธปืนอาก้าเข้าที่บริเวณลำตัว ขา และแขน นอกจากนี้ ยังมีผู้ได้รับบาดเจ็บอีก 1 คน ซึ่งชาวบ้านได้ช่วยกันนำตัวส่งโรงพยาบาลตากใบ ทราบชื่อคือ นางนาปียะ บินมาเละ อายุ 50 ปี ภรรยาของนายชัยโรจน์ ถูกยิงเข้าที่และแขน รวม 2 นัดสอบสวนทราบว่า ก่อนเกิดเหตุนายชัยโรจน์ได้ขับรถยนต์มาจากตลาด อ.ตากใบ เพื่อจะไปส่งนายอายุปที่ด่านสุไหงโก-ลก โดยมีภรรยานั่งติดรถมาด้วย เมื่อมาถึงที่เกิดเหตุ มีคนร้าย 4 คนใช้รถกระบะเป็นพาหนะ ขับปาดหน้ารถยนต์ของนายชัยโรจน์ ซึ่งกำลังแล่นด้วยความเร็วสูงจนเกือบเสียหลัก จากนั้นคนร้ายที่นั่งอยู่กระบะด้านหลังได้ใช้อาวุธปืนอาก้ากราดยิงใส่รถของผู้ตายหลายนัด ก่อนที่จะขับรถหลบหนีไป สาเหตุเจ้าหน้าที่คาดว่ามาจากปัญหาขัดผลประโยชน์ทางธุรกิจ หรือการสร้างสถานการณ์ใต้รายวัน เนื่องจากที่ผ่านมาผู้ตายเป็นคนที่ระวังตัวมากอยู่แล้ว และรู้ตัวว่ามีผู้ปองร้าย โดยภายในรถยนต์คันดังกล่าวเจ้าหน้าที่พบอาวุธปืนลูกซองยาว 5 นัด 1 กระบอก วางอยู่ข้างเบาะด้านคนขับด้วยพล.ต.ต.ยงยุทธ เจริญวานิช ผบก.ภ.จว.นราธิวาส กล่าวว่า หลังเกิดเหตุตำรวจสามารถจับกุมตัวผู้ต้องสงสัยได้ 4 คน พร้อมอาวุธปืนสงครามอาก้า 1 กระบอก ปืนลูกซองยาว 5 นัด 1 กระบอก และอาวุธปืนพกสั้นอีก 4 กระบอก ซึ่งยังอยู่ในระหว่างการสอบสวนว่าจะมีส่วนเกี่ยวข้องกับคดีนี้หรือไม่
คนร้ายก่อเหตุยิงนายชัยโรจน์ เจ๊ะและ อายุ 54 ปี มีอายุกี่ปี 
นายชัยโรจน์ เจ๊ะและ อายุ 54 ปี